**OBRAZLOŽENJE**

**POLUGODIŠNJEG IZVJEŠTAJA**

**O IZVRŠENJU PRORAČUNA**

**OPĆINE SVETI ĐURĐ ZA 2023.GODINU**

**I. ZAKONSKA OBVEZA**

Zakonom o proračunu („Narodne novine“, broj 144/21) propisana je obveza izrade i podnošenja polugodišnjeg izvještaja o izvršenju proračuna do 30. rujna tekuće proračunske godine, a istim zakonom je i propisano da polugodišnji izvještaj o izvršenju proračuna sadrži opći i posebni dio, obrazloženje i posebne izvještaje.

Obrazloženje općeg dijela izvještaja o izvršenju proračuna sadrži obrazloženje izvršenja programa iz posebnog dijela proračuna s ciljevima koji su ostvareni provedbom programa i pokazateljima uspješnosti realizacije tih ciljeva.

Posebni izvještaji u polugodišnjem izvještaju o izvršenju proračuna su:

-izvještaj o korištenju proračunske zalihe,

-izvještaj o zaduživanju na domaćem i stranom tržištu novca i kapitala i

-izvještaj o danim jamstvima i plaćanjima po protestiranim jamstvima.

**II. OBRAZLOŽENJE OPĆEG DIJELA PRORAČUNA**

Sukladno članku 42. Zakona o proračunu Plan Proračuna Općine Sveti Đurđ za 2023.godinu donesen je na razini skupine (druga razina) ekonomske klasifikacije. Polugodišnji izvještaj o izvršenju proračuna donosi se na razini odjeljka (četvrta razina) u općem i posebnom dijelu proračuna, sukladno članku 76. Zakona o proračunu.

Polugodišnjim izvršenjem proračuna Općine Sveti Đurđ za 2023.godinu realizirano je kako slijedi:

* ukupni prihodi poslovanja i prihodi od prodaje nefinancijske imovine ostvareni su u iznosu od 844.761,76 eura dok su ukupni rashodi poslovanja i rashodi za nabavu nefinancijske imovine ostvareni u iznosu od 825.959,71 eura što rezultira viškom prihoda u iznosu od 18.802,05 eura,
* primici od financijske imovine i zaduživanja, te izdaci za financijsku imovinu i otplate zajmova ostvareni u iznosu od 0,00 eura

**a) Prihodi i primici poslovanja**

U prvoj polovici 2023.godine Općina Sveti Đurđ ostvarila je **prihode poslovanja (razred 6)** u iznosu od 844.137,34 eura i **prihode od prodaje nefinancijske imovine (razred 7)** u iznosu od 624,42 eura.

**Prihodi od poreza (61)** ostvareni su u iznosu od 368.564,72 eura, a obuhvaćaju porez na dohodak od nesamostalnog rada, porez na dohodak od samostalnih djelatnosti (obrta), porez na dohodak od imovine i imovinskih prava, porez na robu i usluge, porez na korištenje dobara ili izvođenje aktivnosti i sl.

Osim gore navedenih poreza u tu skupinu proračunskih prihoda spadaju i porez na promet nekretninama, odnosno porez na stjecanje vlasništva nad nekretninom sukladno Zakonu o porezu na promet nekretninama, porez na potrošnju alkoholnih i bezalkoholnih pića koji plaćaju vlasnici ugostiteljskih objekata.

Pod **pomoći iz inozemstva i od subjekata unutar općeg proračuna (63)** spadaju tekuće i kapitalne pomoći općinskih, županijskih i državnih proračuna, te ostalih subjekata unutar općeg proračuna.

U prvoj polovici 2023.godine te su pomoći ostvarene u iznosu od 322.657,57 eura, a odnose se na:

-tekuće pomoći iz državnog proračuna (KOMPENZACIJSKE MJERE) u iznosu od 258.250,40 eura,

-pomoći iz državnog proračuna za ogrijev u iznosu od 1.747,05 eura,

-pomoći iz Županijskog proračuna za uklanjanje štete od elementarne nepogode – tuče u iznosu od 9.018,76 eura.

**Prihodi od imovine (64)** kao sljedeća podskupina prihoda poslovanja ostvareni su u prvoj polovici 2023.godine u iznosu od 74.177,56 eura.

Prihodi od nefinancijske imovine ostvareni su u iznosu od 74.177,56 eura, a odnose se na:

-prihodi od zakupa poslovnih objekata u iznosu od 14.704,03 eura,

-prihodi od naknade za eksploataciju mineralnih sirovina (eksploatacijska polja) u iznosu od 5.550,08 eura,

-naknada za korištenje nefinancijske imovine (spomenička renta, naknada za korištenje prostora elektrana HE Čakovec i HE Dubrava) u iznosu od 59.473,53 eura.

**Prihodi od upravnih i administrativnih pristojbi, pristojbi po posebnim propisima i naknadama (65)** ostvareni su u iznosu od 69.753,38 eura, a odnose se na:

-upravne i administrativne pristojbe u iznosu od 23,35 eura,

-prihodi po posebnim propisima (doprinos za šume, refundacija režijskih troškova od zakupa poslovnih prostora, naknada za prenamjenu zemljišta, ostali prihodi po posebnim propisima) u iznosu od 47.972,44 eura,

-komunalni doprinosi i naknade (komunalni doprinos i komunalna naknada) u iznosu od 21.757,59 eura.

**Prihodi od prodaje proizvoda i robe te pruženih usluga i prihodi od donacija (66)** ostvareni su u iznosu od 6.606,68 eura, a odnose se na prihod od pruženih usluga za vođenje naknade za uređenje voda, te prihodi od donacija pravnih i fizičkih osoba povodom Dana općine.

**Prihodi od kazne, upravne mjere i ostali prihodi (68)** u iznosu od 2.377,43 eura, a odnose se na kazne za prekršaje na kulturnim dobrima, te naknade za ozakonjenje nezakonito izgrađenih zgrada.

**Prihodi od prodaje neproizvedene dugotrajne imovine (71)** ostvareni su u iznosu od 624,42 eura, a odnose se na prihod od prodaje građevinskih objekata (otplata preostale rate za stan).

**b) Rashodi i izdaci poslovanja**

U prvoj polovici 2023.godine Općina Sveti Đurđ ostvarila je **rashode poslovanja (razred 3)** u iznosu od 666.358,15 eura i **rashode za nabavu nefinancijske imovine (razred 4)** u iznosu od 159.601,56 eura.

**Rashodi za zaposlene (31)** u prvoj polovici 2023.godine ostvareni su u iznosu od 83.188,77 eura, a odnose se na rashode za zaposlene u Jedinstvenom upravnom odjelu, plaće načelnika, odnosno izvršne vlasti. Rashodi za zaposlene obuhvaćaju bruto plaće, doprinose na plaće i ostale rashode za zaposlene.

**Materijalni rashodi (32)** u prvoj polovici 2023.godine ostvareni su u iznosu od 197.405,17 eura, a odnose se na:

* naknade troškova zaposlenima (službena putovanja, naknade za prijevoz na posao i s posla, stručna usavršavanja zaposlenika, korištenje osobnog automobila u službene svrhe i ostale naknade troškova zaposlenima) u iznosu od 2.578,63 eura,
* rashode za materijal i energiju (uredski materijal, literatura, materijal i sredstva za čišćenje i održavanje, električna energija, plin, motorni benzin i diesel gorivo, materijali i dijelovi za tekuće i investicijsko održavanje, sitni inventar) u iznosu od 52.019,93 eura,
* rashode za usluge (telefon, poštarina, usluge tekućeg i investicijskog održavanja objekata i opreme, opskrba vodom, deratizacija i dezinsekcija, ostale komunalne usluge, zakupnine i najamnine za građevinske objekte, veterinarske usluge, usluge odvjetnika i pravnog savjetovanja, geodetsko-katastarske usluge, ostale intelektualne usluge, usluge ažuriranja računalnih baza, usluge razvoja software-a, grafičke i tiskarske usluge, uređenje prostora, usluge čišćenja i ostale nespomenute usluge) u iznosu od 98.855,33 eura,
* ostale nespomenute rashode poslovanja (naknade za rad članovima predstavničkih tijela, ostale slične naknade za rad, premije osiguranja, reprezentacija, članarine, javnobilježničke pristojbe, odvjetničke usluge, ostale pristojbe i naknade, troškovi sudskih postupaka, rashodi protokola i ostali nespomenuti rashodi) u iznosu od 43.951,28 eura.

**Financijski rashodi (34)** u prvoj polovici 2023.godine ostvareni su u iznosu od 13.289,76 eura, a odnose se na ostale financijske rashode (bankarske usluge i usluge platnog prometa i ostale nespomenute financijske rashode.

**Subvencije (35)** su ostvarene u iznosu od 11.975,24 eura, a odnose se na dane potpore poljoprivrednicima u iznosu od 10.775,24 eura te potpore obrtnicima u iznosu od 500,00 eura.

**Naknade građanima i kućanstvima na temelju osiguranja i druge naknade (37)** ostvarene su u iznosu od 70.123,80 eura, a odnose se na:0

-isplatu pomoći obiteljima i kućanstvima (novčane pomoći umirovljenicima za Uskrs i Božić, financijske pomoći mještanima) u iznosu od 45.553,81 eura,

-porodiljne naknade i oprema za novorođenčad, te darovi za djecu u iznosu od 513,65 eura,

-stipendije i školarine u iznosu od 265,44 eura,

-sufinanciranje prijevoza učenika srednjih škola u iznosu od 9.511,01 eura,

-pomoći nacionalnim zajednicama i manjinama-Romi u iznosu od 1.279,89 eura,

-ostale naknade iz proračuna u naravi (financijska pomoć obiteljima za ulaganje u izgradnju i adaptaciju stambenih objekata) u iznosu od 13.000,00 eura.

**Ostali rashodi (38)** ostvareni su u iznosu od 113.639,83 eura, a odnose se na:

-tekuće donacije (vjerske zajednice, udruge građana i političke stranke, sportske udruge) u iznosu od 110.028,30 eura,

-kazne i naknade šteta (naknade šteta pravnim i fizičkim osobama za naknadu štete od elementarne nepogode – tuča) u iznosu od 3.611,53.

- ostale kazne ( kazna za parkiranje) u iznosu od 8,00 eura.

**Rashodi za nabavu proizvedene dugotrajne imovine ( 42)** ostvareni su u iznosu od 159.601,56 eura. Na rashode za građevinske objekte utrošen je iznos od 131.624,69 eura, koji se odnosi na:

-poslovni objekti ( uređenje svečane svale općine) u iznosu od 65.077,94 eura.

-ceste i ostali prometni objekti (asfaltiranje nerazvrstanih cesta i uređenje kružnog toka u Hrženici) u iznosu od 22.294,27 eura.

-ostale građevinske objekte ( izgradnja vatrogasnog spremišta, izgradnja i opremanje malonogometnog igrališta u Luki Ludbreškoj) u iznosu od 44.252,48 eura.

Na rashode za nabavu postrojenja i opreme utrošen je iznos od 26.310,87 eura od čega se najveći dio u iznosu od 20.042,75 eura odnosi na nabavu opreme za opremanje svečane sale općine, dok se preostali dio odnosi na nabavu računala, opreme za grijanje, ventilaciju i hlađenje, te ostale instrumente.

**III. OBRAZLOŽENJE POSEBNOG DIJELA PRORAČUNA**

Razdjel je, sukladno Pravilniku o proračunskim klasifikacijama, organizacijska razina utvrđena za potrebe planiranja i izvršavanja proračuna, a sastoji se od jedne ili više glava.

Status razdjela državnog proračuna dodjeljuje se ministarstvima i onim proračunskim korisnicima državnog proračuna koji su izravno odgovorni Hrvatskom saboru ili predsjedniku Republike Hrvatske dok se status razdjela proračuna jedinica lokalne i područne ( regionalne) samouprave može dodijeliti izvršnom tijelu, predstavničkom tijelu i upravnim tijelima.

Sukladno gore citiranom Pravilniku, Proračun Općine Sveti Đurđ sukladno Pravilniku o proračunskim klasifikacija strukturiran je s dva razdjela i tri glave.

Programska klasifikacija uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnosti i projekt pripadaju samo jednom programu.

U nastavku daje se pregled definiranih programa kroz koje se prati realizacija proračuna Općine Sveti Đurđ u 2023. godini.

Rashodi poslovanja i rashodi za nabavu nefinancijske imovine iskazani su u posebnom dijelu proračuna u razdjelima prema proračunskim klasifikacijama.

**Program 1001- REDOVNA DJELATNOST OPĆINSKOG VIJEĆA**

U okviru navedenog programa utrošena su sredstva u iznosu od 10.837,01 eura. Navedena sredstva utrošena su na realizaciju sljedećih aktivnosti:

* sredstva za rad Općinskog vijeća ( dnevnice, naknada predsjedniku, rashodi protokola) u iznosu od 8.819,63 eura.
* financiranje političkih stranaka u iznosu od 2.017,38 eura.

**Program 1002 -PRIPREMA, DONOŠENJE I PROVEDBA AKATA I MJERA IZ DJELOKRUGA IZVRŠNOG TIJELA**

U okviru navedenog programa utrošena su sredstva u iznosu od 210.697,87 eura. Navedena sredstva utrošena su na realizaciju sljedećih aktivnosti:

* promidžba općine i ostale manifestacije – Dan općine u iznosu od 12.879,09 eura.
* administrativno, tehničko i stručno osoblje ( trošak plaće, doprinosa, naknada za prijevoz, te ostali nespomenuti rashodi) u iznosu od 173.782,78 eura.
* nabava dugotrajne opreme za potrebe Općine ( nabava opreme za hlađenje, računalna oprema, te ostala oprema) u iznosu od 24.036,00 eura.

**Program 1003 – ODRŽAVANJE KOMUNALNE INFRASTUKRUTE**

U okviru navedenog programa utrošena su sredstva u iznosu od 37.488,88 eura, navedena sredstva utrošena su na realizaciju sljedećih aktivnosti:

* održavanje led javne rasvjete u iznosu od 1.768,64 eura
* održavanje javnih površina u iznosu od 5.299,79 eura
* gorivo, energija, komunikacije ( troškovi goriva, električne energije i plina, te telefona) u iznosu od 28.830,66 eura
* opskrba vodom ( troškovi vode) u iznosu od 1.589,39 eura

 **Program 1004 – ZAŠTITA OKOLIŠA**

U okviru navedenog programa utrošena su sredstva u iznosu od 12.588,57 eura, a navedena sredstva utrošena su na realizaciju sljedećih aktivnosti:

* zaštita okoliša – odvoz smeća u iznosu od 7.476,59 eura
* veterinarske usluge u iznosu od 1.088,83 eura
* usluge deratizacije i dezinsekcije u iznosu od 3.075,00 eura
* zbrinjavanje miješanog komunalnog otpada u iznosu od 948,15 eura

**Program 1005 – PROSTORNO UREĐENJE I UNAPREĐENJE STANOVANJA**

U okviru navedenog programa utrošena su sredstva u iznosu od 105.745,79 eura, navedena sredstva utrošena su na realizaciju sljedećih aktivnosti:

* geodetsko-katastarske usluge u iznosu od 687,50 eura
* održavanje i uređenje građevinskih objekata ( društveni dom, grobna kuća, nogometni klub i prostorije udruga) – mjesni odbor Hrženica u iznosu od 9.089,98 eura
* održavanje i uređenje građevinskih objekata ( društveni dom, grobna kuća, nogometni klub i prostorije udruga) – mjesni odbor Sveti Đurđ u iznosu od 18.823,57 eura
* održavanje i uređenje građevinskih objekata ( društveni dom, grobna kuća, nogometni klub i prostorije udruga) – mjesni odbor Struga u iznosu od 50,02 eura
* održavanje i uređenje građevinskih objekata ( društveni dom, grobna kuća, nogometni klub i prostorije udruga) – mjesni odbor Karlovec Ludbr4eški u iznosu od 4.404,43 eura
* održavanje i uređenje građevinskih objekata ( društveni dom, grobna kuća, nogometni klub i prostorije udruga) – mjesni odbor Luka Ludbreška u iznosu od 5.859,93 eura
* održavanje i uređenje građevinskih objekata ( društveni dom, grobna kuća, nogometni klub i prostorije udruga) – mjesni odbor Priles u iznosu od 252,60 eura
* održavanje i uređenje građevinskih objekata ( društveni dom, grobna kuća, nogometni klub i prostorije udruga) – mjesni odbor Obrankovec u iznosu od 1.766,35 eura
* održavanje i uređenje građevinskih objekata – poslovni prostor u zgradi općine u iznosu od 57.771,02 eura
* održavanje nerazvrstanih cesta – šljunčanje poljskih puteva u iznosu od 7.040,39 eura

 **Program 1006 – RAZVOJ POLJOPRIVREDE**

U okviru navedenog programa utrošena su sredstva u iznosu od 11.975,24 eura, navedena sredstva utrošena su na realizaciju sljedećih aktivnosti:

* subvencije poljoprivrednicima ( novčane potpore proizvođačima mlijeka i uzgajivačima svinja) u iznosu od 10.775,24 eura
* subvencije obrtnicima ( novčane potpore mladim obrtnicima s područja općine) u iznosu od 1.200,00 eura

 **Program 1007 – IZGRADNJA OBJEKATA KOMUNALNE INFRASTRUKTURE**

U okviru navedenog programa utrošena su sredstva u iznosu od 33.642,27 eura, navedena sredstva utrošena su na realizaciju sljedećih aktivnosti:

* izgradnja pješačko-biciklističke staze po naseljima općine uz lokalne i županijske ceste ( geodetska situacija za projektiranje pješačko-biciklističke staze) u iznosu od 3.100,63 eura
* legalizacija građevinskih objekata u iznosu od 8.062,50 eura
* projektna dokumentacija i izgradnja šetnice uz rijeku Plitvicu ( geodetska situacija za projektiranje uređenja šetnice -rijeka Plitvica) u iznosu od 4.932,50 eura
* izgradnja nerazvrstanih cesta – asfaltiranje ( uređenje bankina u Hrženici, asfalterski radovi ispred dječjeg vrtića „Suncokret Sveti Đurđ“) u iznosu od 7.197,21 eura
* izgradnja kružnog toka u Hrženici u iznosu od 10.349,43 eura.

 **Program 1008 – PROMICANJE KULTURE**

U okviru navedenog program utrošena su sredstva u iznosu od 53.592,14 eura, navedena sredstva utrošena su na realizaciju na sljedećih aktivnosti:

* sufinanciranje programa udruga i KUD-ova u kulturi ( odluka o odabiru programa/projekta za dodjelu financijske potpore) u iznosu od 49.413,00 eura
* likovna kolonija ( slikanje povodom manifestacije Dana općine Sveti Đurđ) u iznosu od 2.686,64 eura

**Program 1009 – RAZVOJ SPORTA I REKREACIJE**

U okviru navedenog programa utrošena su sredstva u iznosu od 41.667,25 eura, navedena sredstva utrošena su na realizaciju sljedećih aktivnosti:

* sufinanciranje rada Zajednice sportskih udruga ( novčana pomoć nogometnim klubovima i Nogometnom centru Sveti Đurđ) u iznosu od 15.015,52 eura
* uređenje svlačionica po nogometnim klubovima ( uređenje svlačionice ŠNK „ Drava Sveti Đurđ“ i ŠNK Karlovec Ludbreški ) u iznosu od 959,54 eura
* izgradnja i opremanje malonogometnog igrališta u Luki Luidbreškoj ( iskop, postavljanje umjetne trave, postava stupova, ograde) u iznosu od 25.692,19 eura

**Program 1010 -RELIGIJSKE JAVNE POTREBE**

U okviru navedenog programa utrošena su sredstva u iznosu od 0,00 eura

**Program 1011 – SOCIJALNA SKRB**

U okviru navedenog programa utrošena su sredstva u iznosu od 62.578,22 eura, navedena sredstva trošena su na realizaciju sljedećih aktivnosti:

* pomoć obitelji -jednokratne pomoći ( prijenos sredstva – pomoć – logoped) u iznosu od 3.460,31 eura
* pomoć za novorođenu djecu ( isplata naknade za novorođenče) u iznosu od 398,17 3eura
* pomoć obiteljima – darovi za djecu ( knjige i pokloni za Svetog Nikolu) u iznosu od 513,65 eura
* pomoć umirovljenicima – prigodna nagrada ( božićnica i uskrsnica umirovljenicima i osobama sa nižim mirovinama) u iznosu od 42.093,50 eura
* humanitarna skrb i drugi interesi građana – Crveni križ ( sufinanciranje Crvenog križa) u iznosu od 1.832,70 eura
* pomoć nacionalnim zajednicama i manjinama Romi ( uplata prijevoza i izleta za učenika pripadnike nacionalne manjine ) u iznosu od 1.279,89 eura
* financijska pomoć obiteljima za ulaganje u izgradnju i adaptaciju stambenih objekata ( financijska pomoć za ulaganje u izgradnju novog ili adaptaciju i uređenje postojećeg stambenog objekta na području općine Sveti Đurđ- mlade obitelji) u iznosu od 13.000,00 eura

**Program 1012- ZAŠTITA OD POŽARA**

U okviru navedenog programa utrošena su sredstva u iznosu od 33.539,09 eura. Navedena sredstva utrošena su na realizaciju sljedećih aktivnosti:

* osnovna djelatnost vatrogasne zajednice ( sufinanciranje VZO Sveti Đurđ) u iznosu od 17.981,68 eura
* dobrovoljna vatrogasna društva ( prijenos sredstva dobrovoljnim vatrogasnim društvima s područja općine za kupnju opreme i uniformi, te održavanja vatrogasnih natjecanja ) u iznosu od 5.935,00 eura
* izgradnja vatrogasnog spremišta – DVD Karlovec Ludbreški ( krovopokrivački radovi) u iznosu od 7.963,37 eura
* izgradnja vatrogasnog spremišta – DVD Komarnica Ludbreška ( izrada glavnog

projekta za rekonstruiranje zgrade vatrogasnog spremišta) u iznosu od 1.659,04 eura

**GLAVA 002 03: Obrazovanje ( predškolski odgoj, osnovno, srednjoškolko i visoko)**

**Program 1001 – PREDŠKOLSKI ODGOJ**

U okviru navedenog programa utrošena su sredstva u iznosu od 176.735,58 eura. Navedena sredstva utrošena su na:

* redovan rad dječjeg vrtića „ Suncokret Sveti Đurđ“ ( plaće, doprinosi, troškovi energije, namirnica, uredski materijal, službena radna odjeća, komunalne usluge) u iznosu od 176.735,58 eura

 **Program 1002 – OSNOVNOŠKOLSKO OBRAZOVANJE**

U okviru navedenog programa utrošena su sredstva u iznosu od 24.178,03 eura.

Navedena sredstva utrošena su na realizaciju sljedećih aktivnosti:

* sufinanciranje radnih bilježnica, prijevoza, natjecanja, prehrane i produženog boravka učenika osnovne škole u ukupnom iznosu od 19.499,62 eura
* sufinanciranje dogradnje osnovne škole- najam u iznosu od 4.678,341 eura

 **Program 1003 – SREDNJEŠKOLSKO OBRAZOVANJE**

U okviru navedenog programa utrošena su sredstva u iznosu od 10.392,73 eura. Navedena sredstva utrošena su na:

* sufinanciranje cijene prijevoza učenika srednjih škola u iznosu od 10.392,73 eura

 **Program 1004 – VISOKOŠKOLSKO OBRAZOVANJE**

U okviru navedenog programa utrošena su sredstva u iznosu od 265,44 eura.

Navedena sredstva utrošena su na realizaciju sljedećih aktivnosti:

* jednokratne pomoći studentima ( pomoći studentima s općine Sveti Đurđ) u iznosu od 265,44 eura

**IV. IZVJEŠTAJ O DANIM JAMSTVIMA I IZDACIMA PO JAMSTVIMA**

Prema podacima Jedinstvenog upravnog odjela, Općina Sveti Đurđ vodi dana i primljena jamstva prema sljedećim podacima:

* primljena bjanko zadužnica OV-3873/2023 bez navedenih iznosa kao jamstvo za ozbiljnost ponude ili za uredno ispunjenje ugovora kod jednostavnih i javnih nabava.

**V. IZVJEŠTAJ O KORIŠTENJU PRORAČUNSKE ZALIHE**

Temeljem članka 65. Zakona o Proračunu ( „ Narodne novine“ broj 144/21) propisano je da se u proračunu utvrđuju sredstva za proračunsku zalihu.

Sredstva proračunske zalihe mogu iznositi najviše 0,50 proračunskih prihoda bez primitaka, a visina sredstva proračunske zalihe utvrđuju se Odlukom o izvršenju Proračuna.

Sukladno Zakonu, sredstva proračunske zalihe mogu se koristiti za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine.

O korištenju proračunske zalihe odlučuje Općinski načelnik, te je dužan o istome izvijestiti Općinsko vijeće.

U prvoj polovici 2023. godine Općina Sveti Đurđ nije koristila sredstva proračunske zalihe.

**VI. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Na dan 30.06.2023.godine obveze za kredite i zajmove Općine Sveti Đurđ iznose 0,00 eura.

**Klasa:400-08/23-03/1**

**Urbroj:2186-21-03-23-1**

**Sveti Đurđ, 18.09.2023.**

 **JUO Općine Sveti Đurđ**

 **Pročelnica**

Helena Vuk, dipl.iur